कर्नाटक में 23 मई को हुए शपथ ग्रहण समारोह में विपक्षी दलों की मौजूदगी के दौरान तमाम नेताओं ने जिस तरह बसपा प्रमुख को तव्वजो दी, उससे पार्टी कार्यकर्ता उत्साहित हैं. समारोह में जिस तरह सोनिया गांधी और मायावती के बीच शुरू से लेकर आखिर तक करीबी और सहजता दिखी, उससे भी कई संदेश गया है. इन तस्वीरों ने जहां विपक्षी दलों की बेचैनी को बढ़ा दिया है तो वहीं इससे बसपा के कार्यकर्ता खासे उत्साहित हैं. बसपा समर्थकों को यह लगने लगा है कि 2019 के लोकसभा चुनाव में उनकी नेता मायावती की भूमिका काफी अहम होगी और अगर परिस्थितियां अनुकूल रहीं तो वो प्रधानमंत्री भी बन सकती हैं.